মাহমুদুর রহমান

**মাহমুদুর রহমান** (জন্ম: ৬ জুলাই ১৯৫৩) একজন বাংলাদেশি প্রকৌশলী ও সাংবাদিক। তিনি বিএনপি-জামায়াত জোট সরকার ২০০১ সালে ক্ষমতায় আসার পর বিনিয়োগ বোর্ডের নির্বাহী চেয়ারম্যান এবং ২০০৫ সালে প্রধানমন্ত্রী খালেদা জিয়ার জ্বালানি বিষয়ক উপদেষ্টা হিসেবে দায়িত্ব পালন। দৈনিক আমার দেশ পত্রিকার সম্পাদক হিসেবে দায়িত্ব পালন করছেন এবং পত্রিকায় আওয়ামী লীগ সরকারের বিভিন্ন কর্মকাণ্ডের সমালোচনা করায় আওয়ামী সরকার পক্ষের রোষানলে পড়েন। ২০০৮ সালে বেসামরিক সরকার পুনরুদ্ধার এবং আওয়ামী লীগের বিজয়ের পর থেকে রহমান তার সংবাদপত্রের মাধ্যমে সরকারের একজন শক্তিশালী সমালোচক হিসাবে ভূমিকা রাখেন। ২০০৯ থেকে ২০১৩ সাল পর্যন্ত ৫০ বারের ও বেশি মানহানি ও রাষ্ট্রদ্রোহিতার মামলায় অভিযুক্ত করাতে বিভিন্ন দল এবং সরকারি কর্মকর্তারা প্রতিক্রিয়া ব্যক্ত করেছেন। তিনিই একমাত্র ব্যক্তি যাকে বাংলাদেশ সুপ্রিম কোর্ট অবমাননার দায়ে সাজা প্রদান করেছিল। তিনি ২০২৪ সালের ৩রা অক্টোবর জামিনে মুক্ত হন।

## প্রাথমিক জীবন
মাহমুদুর রহমান ১৯৫৩ সালের ৬ জুলাই কুমিল্লায় জন্মগ্রহণ করেন। ১৯৭৭ সালে তিনি বাংলাদেশ প্রকৌশল বিশ্ববিদ্যালয় থেকে কেমিক্যাল ইঞ্জিনিয়ারিংয়ে অনার্স সম্পন্ন করেন।  জাপানে প্রকৌশল বিষয়ে কাজ করার সময় ১৯৮৬ সালে জাপান থেকে সিরামিক ইঞ্জিনিয়ারিংয়ে ডিপ্লোমা অর্জন করেন। এরপর ১৯৮৮ তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট থেকে ব্যবসা প্রশাসনের উপর এমবিএ করেন।

## কর্মজীবন
### ব্যবসায়
মাহমুদুর তার কর্মজীবন ব্রিটেনের গ্যাস কোম্পানি ব্রিটিশ অক্সিজেন কোম্পানিতে অপারেশন ইঞ্জিনিয়ার হিসাবে কাজ শুরু করেন। এরপর তিনি মুন্নু সিরামিক, ডানকান ব্রাদার্স, বেক্সিকো গ্রুপ ও পদ্মা টেক্সটাইলে গুরুত্বপূর্ণ পদে কাজ করেছেন। জাপানেও সুনামের সাথে কাজ করেছেন।

১৯৯৮ সালে মাহমুদুর বাংলাদেশে ফিরে আসেন এবং ১৯৯৯ সালে তিনি আর্টিসান সিরামিক লিমিটেড নামে কোম্পানি গড়ে তোলেন।  এটিই সিরামিকে দেশের প্রথম প্রযুক্তিগত “ব্রেক থ্রো” ও চীনা বোন কারখানা ছিল। ২০১৩ সালে তিনি আর্টিসান বিক্রি করে দেন।

### রাজনীতি
২০০১ সালে বিএনপি সরকার গঠন করলে ২০০২ মাহমুদুর জাতীয় বিনিয়োগ বোর্ডের চেয়ারম্যান নির্বাচিত হন।  তিনি বাংলাদেশে বিদেশী বিনিয়োগ বাড়াতে পাচঁ আই ("five 'I's") থিওরি প্রচলন করেন। তার উল্লেখযোগ্য কাজ হল মেঘনা এনার্জি লিমিটেড, কাচঁপুরের জন্য বিদেশী বিনিয়োগ আনায়ন। ২০০২ থেকে ২০০৩ সালে বাংলাদেশের বিদেশী বিনিয়োগ ৫২ মিলিয়ন মার্কিন ডলার থেকে ১২১ মিলিয়ন মার্কিন ডলারে বৃদ্ধি পায়; যা দক্ষিণ এশিয়ার মধ্যে সর্বোচ্চ। ২০০৪ সালে জাতিসংঘ প্রতিবেদন অনুসারে বাংলাদেশের বিদেশী বিনিয়োগ ছিল ৪৬০ মিলিয়ন মার্কিন ডলার।

২০০৪ সালে ২১ আগস্ট তৎকালীন বিরোধীদল আওয়ামীগের সমাবেশে গ্রেনেড হামলায় ২০ জন নিহত ও ৩০০ এর অধিক আহত হয়; ফলে সরকার বিরোধী হরতাল লাগাতার চলতে থাকে। মাহমুদুর উভয় পক্ষের সমালোচনা করে বলেন, রাজনৈতিক সহিংসতা ও অস্থিরতা বিদেশি বিনিয়োগের জন্য হুমকি, এবং এর জন্য সরকারি নিরাপত্তা প্রদান করা উচিত। ২০০৪ সালের ডিসেম্বরে রাজনৈতিক অস্থিরতার জের ধরে এর প্রতিবাদ স্বরুপ প্রধানমন্ত্রী খালেদা জিয়ার নিকট পদত্যাগ পত্র জমা দেন। কিন্তু প্রধানমন্ত্রী তা প্রত্যাখ্যান করলে তার চুক্তির দুই বছর বিনিয়োগ বোর্ডের দায়িত্ব সমাপ্ত করেন।

### সাংবাদিকতা
২০০৮ সাল থেকে মাহমুদুর রহমান আমারদেশ পত্রিকার সম্পাদকের দায়িত্ব পালন করে আসছেন।

## মামলা ও অভিযোগ
মাহমুদুর রহমানের বিরুদ্ধে মামলা ও অভিযোগ রয়েছে যার সংখ্যা প্রায় ১৩০টি। এই মামলাগুলোর মধ্যে অধিকাংশই মানহানিকর বিষয়ক হলেও রয়েছে গুরুতর অপরাধের অভিযোগও, যেমন—সজীব ওয়াজেদ জয়কে অপহরণ ও হত্যাচেষ্টার পরিকল্পনায় জড়িত থাকার অভিযোগে তাকে সাত বছরের কারাদণ্ড দেওয়া হয়েছে। এছাড়াও রাষ্ট্রদ্রোহিতা, বিচারপতির কথোপকথন ফাঁস, পুলিশের কাজে বাঁধা, ধর্মীয় বিদ্বেষ ছড়ানো, অনলাইন মাধ্যমে উস্কানিমূলক তথ্য প্রচার, প্রতারণা ও আর্থিক দুর্নীতির মতো অভিযোগে বিভিন্ন সময়ে তাকে গ্রেপ্তার এবং দণ্ডিত করা হয়েছে। ২০১০ সালে তার সম্পাদিত দৈনিক আমার দেশ বন্ধ করে দেওয়া হয় এবং সেই সময় তাকে প্রতারণার মামলায় আটক করা হয়। পরে তথ্যপ্রযুক্তি আইন, বিস্ফোরক দ্রব্য আইনে এবং দুর্নীতি দমন কমিশনের একাধিক মামলায়ও তার বিরুদ্ধে শাস্তি হয়। এসব মামলার মধ্যে কয়েকটি এখনও বিচারাধীন রয়েছে।   ২০২৪ সালে আদালতে আত্মসমর্পণের পর জামিন না মঞ্জুর করে তাকে কারাগারে পাঠানো হয়।

১১ এপ্রিল ২০১৩ ইং, বৃহস্পতিবার সকাল পৌনে নয়টার দিকে তাকে কাওরান বাজারের আমার দেশ পত্রিকার কার্যালয় থেকে গ্রেফতার করে ডিবি কার্যালয়ে নিয়ে যাওয়া হয়। ধর্মীয় উগ্রবাদ ছড়ানোর অভিযোগে তাকে গ্রেপ্তার করেন। মাহমুদুর রহমানের বিরুদ্ধে ব্লগারদের লেখা ইন্টারনেট থেকে সংগ্রহ ও দৈনিক আমার দেশ পত্রিকায় প্রকাশ করে সাধারণ মানুষের ধর্মীয় অনুভূতিতে আঘাত হানার অভিযোগ রয়েছে।

## সাহিত্য
তিনি ২০১৯ সালে *The Political History of Muslim Bengal*  নামে শাহী বাংলার রাজনৈতিক ইতিহাসের উপর একটি গ্রন্থ রচনা করেন।

## একুশে পদক

মাহমুদুর রহমান সাংবাদিকতা ও মানবাধিকারে অনবদ্য অবদানের জন্য একুশে পদক-২৫ পান।

## বিতর্ক
২০০৬ সালে দিনাজপুরের ফুলবাড়ী কয়লা খনিতে উন্মুক্ত পদ্ধতিতে কয়লা উত্তোলনের কারণে এশিয়া এনার্জির বিরুদ্ধে বিক্ষোভকারীদের উপর বিডিআর গুলিবর্ষণ করে। সেখানে তিনজন নিহত ও বহু বিক্ষোভকারী আহত হয়। তৎকালীন প্রধানমন্ত্রীর জ্বালানি উপদেষ্টা থাকাকালীন মাহমুদুর রহমানের সাথে এশিয়া এনার্জির পক্ষে থেকে আন্দোলনে গুলিবর্ষণের ইন্ধন দেওয়ার অভিযোগ করা হয়। এই নিয়ে বামপন্থী বিভিন্ন দল ও ছাত্র সংগঠন তার মানবতাবিরোধী কর্মকাণ্ডের অভিযোগ তুলে একুশে পদক বাতিল দাবি তোলে।

## তথ্যসূত্র

## বহিঃসংযোগ

* 
* দৈনিক আমার দেশ মাহমুদুর রহমান

বিষয়শ্রেণী:১৯৫৩-এ জন্ম
বিষয়শ্রেণী:বাংলাদেশী সাংবাদিক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ লেখক
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশে বিবাচন
বিষয়শ্রেণী:বাংলাদেশী সংবাদপত্র সম্পাদক
বিষয়শ্রেণী:বাংলাদেশে নিপীড়ন
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী প্রকাশক (ব্যক্তি)
বিষয়শ্রেণী:২০২৫-এ একুশে পদক বিজয়ী
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:কুমিল্লার ব্যক্তি
বিষয়শ্রেণী:শক্তির সাথে যুক্ত ব্যক্তি
বিষয়শ্রেণী:সংবাদপত্র সম্পাদক